Lulu droom daarvan om 'n modeontwerper te word, nes haar ma en pa. Niks is vir haar lekkerder as om ontwerpe in haar rooi tekenboek te maak nie. Sy is baie opgewonde toe hulle balletjuffrou aankondig hulle gaan 'n spesiale konsert vir die jaarafsluiting hou. Lulu gaan nie net die rol van die meerminprinses dans nie - sy gaan ook die kans kry om 'n paar van die wonderlike uitrustings self te ontwerp!
Maar die tweeling, Alex en Alet, hou niks van ballet nie. Hulle terg gedurig vir Lulu en Carmen oor die balletklasse. Toe Alex boonop per ongeluk 'n rol in die balletkonsert losslaan, is die gort gaar.
Sal hy die spesiale seerowerprins-uitrusting dra wat Lulu vir hom ontwerp het?
Of gaan die balletkonsert 'n groot flop wees ...?
'n Lekker-lees boek vir jong lesers wat op soek is na humor en 'n lekker spannende storie - met Elsbeth Eksteen se fantastiese volkleurillustrasies wat bydra tot die pret!
Fanie Viljoen het in 2014 twee opspraakwekkende tekste gelewer: Pleisters vir die dooies (oor 'n skoolskieter) en toe Uit (oor 'n gay seun se soeke na aanvaarding).
Nou is hy terug met 'n groot knal -- 'n sielkindige riller. Prooi, sy eerste volwasse roman, beloof om die lesers én die kritici weer te laat regop sit. Prooi gaan die leser stadig maar seker in sy verleidelike kloue kry ... en voor jy weet, is dit te laat om te ontsnap.
- Cody Young, die player, wat met losbandige seks desperaat op soek is na homself;
- Owen Jooste, die hokvegter, met die drome, woede en jaloesie;
- en tussen hulle staan Lauren Cooper, die beeldskone verleidster, wat op 'n pad van selfvernietiging beland.
Wie is uiteindelik die jagter, en wie die prooi? En wat gaan aan by die sinistere nagklub - Black Valentine?
Sluip daar moontlik nóg 'n jagter rond?
Fanie Viljoen is een van Suid-Afrika se heel beste verkopers. In die afgelope twee jaar het sy naam meer as vyftig keer op Nielsen se topverkoperlyste verskyn.
Fanie is 'n Bloemfonteinse skrywer van meer as dertig kinder- en jeugverhale, waarvan talle met literêre pryse bekroon is.
Die gogga-sirkus is hier! Slym en die paddas in juffrou Plat Anna se klas is baie opgewonde oor die pragtige rooi-en-wit sirkustent. Daar is slakke wat suigstok-toertjies doen, sprinkane baljaar op trampolines en die krieke oefen vir die sirkus-simfonie. Maar iewers sluip 'n skelm met bose planne rond ... Sal slym en sy beste vriend, Paddavoet, 'n plan kan maak voordat dit te laat is?
Lulu wil 'n modeontwerper word. Nes haar pa en ma. Niks maak haar gelukkiger as om fantastiese ontwerpe in haar tekenboek te skets nie. Eendag gaan haar klere nog op die loopplanke van Parys en Milaan pryk - wag maar!
Asof dit nie genoeg is nie, gryp 'n wegholbrak een middag ná skool Lulu se kosbare sketsboek en hardloop daarmee weg.
Maar dit is net die begin van 'n holderstebolder-avontuur met 'n hondetrourok, 'n beroemde aktrise en meters en meters van die allermooiste materiaal...
Henry kan sy geluk nie glo toe 'n vreemde meisie op 'n dag hul deurklokkie lui nie. Sy is baie mooi - met lang vlegsels, oulike sproete en blou oë. Maar dan vind Henry uit Mila het 'n geheim. Sy is 'n meermin!
'n Heerlik humoristiese storie vir lesers van 9-12 jaar oud.
Brent is in graad tien. Hy's gewild. Hy speel rugby. Hy het soort van 'n meisie. En hy is gay. Nog nooit tevore is daar so openlik, eerlik, sensitief en op die man af in 'n Afrikaanse tienerboek geskryf oor 'n seun se stryd om vrede te maak met sy homoseksualiteit nie.
In hierdie jeugboek takel Fanie Viljoen een van die moeilikste en uitdagendste onderwerpe waaroor daar nog ooit in Afrikaans geskryf is. In een hellenag konfronteer die swerwende, naamlose hoofkarakter sy duiwels kaalvuis; ontmoet hy vreemde en skrikwekkende karakters wat sy innerlike demone laat lewe kry; vertroetel hy sy wraakgedagtes soos 'n magasyn vol koeëls; lek hy die wonde van sy tienerseerkry. Hierdie is 'n nie 'n boek vir sensitiewe lesers nie. Dis 'n boek wat tieners én hul ouers moet lees. Dis 'n boek oor seerkry en wraak. En tog is dit 'n boek wat onverwags troos en begrip, soos pleisters, uitdeel. Dis 'n vuishou van 'n boek.
Nommer 4 in die gewilde Slym-reeks: Slym die wurm en sy paddavriend, Paddavoet, is in die moeilikheid omdat hulle in juffrou PlatAnna se klas gelag het. As straf moet hulle die hele klas en die stoorkamer skoonmaak. Maar in die stowwerige stoorkamer ontdek hulle iets ongelooflik - 'n towertapyt waarop jy soos blits deur die lug kan skiet. Dis vet pret!